Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 4. A KEHI vizsgálati jogkörét 2003 januárjában az 1/2003. (I. 8.) Korm. rendelet (a továbbiakban: Rendelet[4]) a
Paragraph Index: 772

5. A Rendelet[4] elfogadásával egyidejûleg 2003. január 1-tõl jelentõsen megváltoztak az Áht.-nek az államháztartás pénzügyi ellenõrzésére vonatkozó szabályai. A változtatásnak a KEHI-t érintõ legfontosabb eleme, hogy a törvény az Állami Számvevõszéket az államháztartás külsõ ellenõrzõ szerveként, ezzel szemben a KEHI-t a „függetlenített (utólagos) belsõ ellenõrzés” szerveként határozta meg (Áht. 120/A. §). Az Áht. új 121/B. § (1)–(4) bekezdései tartalmazzák a KEHI feladatait, sajátos módon anélkül, hogy megneveznék e szervet. Csupán a törvény indokolásából derül ki, hogy a szabályozás a KEHI-re vonatkozik: „Világosan meg kell különböztetni egymástól az államháztartási pénzügyi ellenõrzési rendszer két összetevõjét, az Állami Számvevõszék által végzett külsõ ellenõrzést, valamint az államháztartás alrendszereinek belsõ pénzügyi ellenõrzését. A belsõ pénzügyi ellenõrzés keretében a vezetési feladatok részét képezõ (folyamatba épített, elõzetes) ellen- õrzési feladatok elkülönülnek a függetlenített belsõ ellenõrzés (utólagos) ellenõrzési feladataitól. […] Az államháztartási függetlenített belsõ ellenõrzést végzõ fõbb szereplõk korábban nem jelentek meg következetesen a jogszabályban. A könnyebb áttekinthetõség és értelmezhetõség érdekében az államháztartási ellenõrzési rendszerben szereplõ szervezetek feladatait úgy kell meghatározni, hogy azok a szélesebb hatáskörû szervezettõl haladjanak a szûkebb hatáskörrel rendelkezõ szervezet felé. Az Európai Uniós gyakorlat szerint a Kormányzati Ellenõrzési Hivatal és a fejezeti felügyeleti ellenõrzõ tevékenység is belsõ ellenõrzésnek minõsül.” Feltehetõleg jogalkotói feledékenység miatt, de ekkor még hatályban volt a központi, a társadalombiztosítási és a köztestületi költségvetési szervek kormányzati, felügyeleti, valamint belsõ költségvetési ellenõrzésérõl szóló 15/1999. (II. 5.) Korm. rendelet, amely egészen a 2003. november 26-i hatályon kívül helyezéséig a KEHI-t (és jogelõdjét: a Kormányzati Ellenõrzési Irodát) kormányzati és nem belsõ ellenõrzési szervként határozta meg.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes